לתלˉאביב. "עד מחר אחליט אם לקחת איתי גם דג" - חשב לעצמו. בכל אופן, למוחרת בבוקר, לפני הנסיעה, חשב לצרף לשק גם  מוצרי חלב כגון - חלב וגבינת כבשים.  עם שק תפוחי האדמה המלא בכל טוב שאחז בידו האחת, וכשזר הוורדים בידו האחרת, שב דריו לצריפו והחל להתכונן לקראת הנסיעה שלמוחרת. הוא הוציא מתחת למיטתו את מזוודתו, אשר הוחזרה לו אחר כבוד כחודש לאחר קליטתו בקיבוץ. במזוודה עדיין נותרו בגדיו היפים ונעליו הטובות שהביא עימו מאיסטנבול, אשר כאן, בקיבוץ, לא עשה בהם כמעט שימוש בחיי היום יום. "בתלˉאביב האנשים ודאי הדורים יותר בלבושם ועל משקל הפתגם: "ברומא היה רומאי - כך גם: בתלˉאביב היה תלˉאביבי" - חשב לעצמו, תוך שהוא מוציא מן המזוודה את הז'קט הטוב שלו, מכנסי צמר תואמים וחולצה לבנה. כמו כן נטל את נעלי העור המשובחות שלו והחל לצחצח אותם במרץ. הביקור הראשון שלו בעיר תלˉאביב, ריגש אותו עד מאוד. הלבוש שהכין לנסיעה תאם עכשיו את מזג האוויר הקריר של חודש ינואר. הימים היו עכשיו גשומים יותר, והקרירות הזכירה לדריו במעט את מזג האוויר האירופי. נקישות טיפות הגשם הכבדות על חלון הזכוכית ועל גבי גג הרעפים של הצריף, הלכו